**Universiti Teknologi MARA (UiTM)** merupakan sebuah Universiti Awam di Malaysia yang berpusat di Shah Alam. Ditubuhkan pada tahun 1956 sebagai Dewan Latehan RIDA yang terletak di Petaling Jaya, UiTM membuka pintu kepada lebih kurang 50 pelajar dengan fokus untuk membantu orang Melayu di luar bandar. Sejak itu, UiTM sehingga kini telah berkembang menjadi Institusi Pendidikan Tinggi terbesar di Malaysia dengan infrastruktur fizikal, organisasi kakitangan (akademik dan bukan akademik) serta pelajar.

Universiti ini terdiri daripada satu kampus utama, 13 kampus negeri berautonomi dan 21 kampus satelit yang menjadikannya 35 kampus keseluruhan di Malaysia. Dengan 18,953 staf akademik dan bukan akademik, UiTM menawarkan sebanyak 510 program, dari peringkat asasi sehingga ke peringkat pascasarjana. Pengajaran di UiTM dijalankan sepenuhnya dalam bahasa Inggeris.

**Sejarah**
-----------

### Penubuhan

Universiti Teknologi MARA yang diasaskan Dewan Latehan RIDA, diilhamkan oleh Dato’ Sir Onn bin Dato’ Jaafar, iaitu pengasas dan bekas presiden Pertubuhan Kebangsaan Melayu Bersatu (UMNO). Idea ini tercetus semasa hasil lawatan belajar ke Ceylon (kini Sri Lanka) pada tahun 1951 untuk melihat program pembangunan luar bandarnya. Sebuah kertas kerja dihasilkan yang menggariskan penubuhan Lembaga Pembangunan Luar Bandar dan Industri (RIDA) serta objektifnya untuk membina semula masyarakat luar bandar, serta meningkatkan lagi ekonomi orang Melayu di kawasan luar bandar. Kertas Bil. No. 10/1951 telah diluluskan oleh Majlis Perundangan Persekutuan pada tahun yang sama yang membawa kepada penubuhannya. Selain itu, ia juga mendedahkan satu pemerhatian yang menarik mengenai hubungan antara Pusat Latihan RIDA dengan komuniti Melayu. Seksyen 5 kertas kerja ini menggariskan pembenaran dan keperluan untuk mewujudkan Lembaga Pembangunan Luar Bandar dan Industri (RIDA). Perkataan kampong, yang sinonim dengan orang Melayu, juga digunakan dalam Bahagian 8 kertas kerja.

### Pusat Latihan

Pada November 1956, pusat latihan Dewan Latehan RIDA (kini dikenali sebagai kampus satelit Jalan Othman) memulakan operasi di Petaling Jaya, Selangor di bawah kendalian pengarah pertamanya, Tuan Syed Alwi bin Syed Sheikh Alhadi. Ia dibuka secara rasmi pada 14 Oktober 1957 oleh Tun Dr. Ismail bin Dato’ Abdul Rahman, Menteri Perdagangan dan Industri pada ketika itu. Pusat latihan ini mengadakan kursus pra-universiti, latihan kemahiran perniagaan dan beberapa kursus profesional luaran yang ditawarkan oleh badan-badan antarabangsa yang ditubuhkan, seperti *London Chamber of Commerce*, *Australian Chartered Secretaryship*, *Australian Society of Accountants* dan Institut Pengurusan British*.*

Selepas pembentukan Persekutuan Malaysia pada tahun 1963, pusat latihan tersebut mula menerima pelajar Bumiputera dari Sabah dan Sarawak serta lebih banyak program akademik yang ditawarkan. Pada tahun 1964, pusat latihan Dewan Latehan RIDA mengadakan konvokesyennya yang pertama dan sebanyak 50 graduan telah dianugerahkan sijil oleh YAB Tun Haji Abdul Razak bin Dato’ Hussein, Timbalan Perdana Menteri Malaysia pada waktu itu.

Pengambilan pertama pelajar Dewan Latehan RIDA di Kampus Jalan Othman pada 1956
Pusat latihan Dewan Latehan RIDA kemudiannya dikenali sebagai Maktab MARA pada tahun 1965. Perubahan nama itu bermakna bahawa kolej itu tidak lagi beroperasi di bawah RIDA dan sebaliknya menjadi unit terpenting di bawah Bahagian Latihan MARA. MARA atau Majlis Amanah Rakyat, di bawah pimpinan Tun (Dr.) Haji Arshad Ayub telah mengambil alih serta memperkuatkuasakan peranan dan tanggungjawab RIDA. Pada tahun 1966, apabila Institut Pengurusan British memansuhkan penawaran peperiksaan jarak jauh, Kolej MARA mula menjalankan Diploma Pengajian Perniagaan yang tersendiri. Pengiktirafan antarabangsa bagi kursus ini adalah dari Ealing Technical College di London, yang juga merupakan pemeriksa luarnya.

### Pengembangan dan Pertumbuhan

Pada tahun 1967, Maktab MARA dinaiktaraf menjadi Institut Teknologi MARA (ITM). Penubuhannya adalah sebagai respons terhadap keperluan profesional yang terlatih, terutama dalam kalangan kaum bumiputera di Malaysia. Kekurangan ini dikenalpasti melalui peninjauan tenaga kerja yang dijalankan oleh kerajaan pada tahun 1965 dengan kerjasama Pertubuhan Bangsa-Bangsa Bersatu (PBB).

ITM memenuhi kursus separuh profesional bagi bidang sains dan teknologi seperti dalam bidang kejuruteraan, sains gunaan serta seni bina, bangunan dan perancangan. Walau bagaimanapun, menyedari tentang kepentingan bidang pembinaan negara pelengkap yang lain, ITM juga telah merangkumi pelbagai bidang yang berasaskan pengurusan dan kemanusiaan yang penting seperti kajian perniagaan, pengurusan hotel dan katering, komunikasi massa, pentadbiran awam, undang-undang, sains kesetiausahaan, serta seni dan reka bentuk.

Pada 14 Oktober 1967, sebidang tanah seluas 300 ekar di Shah Alam telah diluluskan untuk pembinaan kampus tetap dan upacara perletakan batu asas telah dilaksanakan oleh Perdana Menteri ketika itu, YAB Tun Haji Abdul Razak bin Dato' Hussein. Ia melambangkan perletakan ITM di bawah Kementerian Pembangunan Negara dan Luar Bandar.

Pada akhir tahun 1970, ITM telah diberi autonomi penuh dan ditadbirkan oleh Majlis Pentadbirannya sendiri. Menjelang tahun 1973, kampus cawangan telah ditubuhkan di Perlis, Sabah dan Sarawak.

### Penaiktarafan kepada Universiti

Pada 22 April 1974, sebuah demonstrasi telah dilakukan oleh ribuan pelajar ITM yang bergerak dari kampus Shah Alam menuju bangunan Parlimen bagi menuntut penaiktarafan ITM. Sekumpulan dari pelajar tersebut telah merampas kereta api dan menuju ke Kuala Lumpur. Demonstrasi ini telah disekat oleh *Federal Reserve Unit* (FRU) atau Unit Simpanan Persekutuanyang mana sebanyak 1,500 orang pelajar telah ditangkap di bawah Akta Keselamatan dalam Negeri (ISA), 300 pelajar dibawa ke hospital dan hanya 300 orang pelajar yang tiba di Parlimen. Hasilnya, kampus ITM di Shah Alam dan Jalan Othman telah diambil alih oleh pelajar selama hampir dua minggu sehinggalah perundingan berlaku bersama Perdana Menteri Abdul Razak Hussein di pejabat Perdana Menteri. Penaiktarafan ITM tidak berjaya dituntut hasil perundingan tersebut namun ia telah berjaya mendapatkan pengiktirafan beberapa diploma ITM menjadi setaraf dengan ijazah.

Pada 26 Ogos 1999, Perdana Menteri Mahathir Mohamad telah mengumumkan pertukaran nama ITM kepada Universiti Teknologi MARA (UiTM) semasa Perhimpunan Siswazah UiTM yang telah dipengerusikan oleh Dato’ Dr. Ibrahim bin Ali, Presiden Kesatuan Siswa ITM (KSITM). Pada waktu ini jugalah wujudnya Yayasan Budiman UiTM. Akta ITM (Pindaan 2000) (Akta A1073) telah mendapat Persetujuan Diraja dan Yang di-Pertuan Agong telah dilantik sebagai Canselor manakala Rektor digelar Naib Canselor. 

UiTM telah mendapat pengiktirafan ISO 9001:2000 pada 5 Ogos 2004 dan menjadi universiti pertama di dunia yang mendapat pensijilan keseluruhan meliputi pengurusan korporat, perkhidmatan sokongan, pengajaran dan pembelajaran.

**Akta Universiti Teknologi MARA 173**
--------------------------------------

Pada Jun 1976, Akta ITM (Akta 173) telah diluluskan oleh Parlimen yang seterusnya meletakkan ITM di bawah Kementerian Pendidikan. Pada tahun 1998 pula, Akta ITM (Pindaan 1996) (Akta A964) telah memberikan institusi tersebut kuasa yang setaraf dengan semua universiti, namun namanya masih dikekalkan.

Akta Universiti Teknologi MARA 173 telah dirangka bersempena penubuhan UiTM. Akta ini berfungsi sebagai perakuan peralihan institusi iaitu dari institut ke universiti serta kuasa yang diberikan kepadanya berfungsi seperti mana-mana universiti lain. Hal ini termasuklah menawarkan kursus pengajian dan pemberian ijazah pada semua peringkat.

Antara perubahan penting lain yang berlaku ialah penubuhan ahli Lembaga Pengarah dan Senat. Beberapa pegawai utama ITM pula telah dilantik semula, seperti Pengarah Cawangan yang dinamakan semula sebagai Rektor, Ketua Kampus menjadi Provost dan Pensyarah Kanan ditetapkan semula sebagai Profesor dan Profesor Madya. Selain itu, setiap Jabatan telah direka bentuk semula sebagai Fakulti; ITM diberi kuasa untuk menyampaikan ijazah sehingga ke peringkat Doktor Falsafah; ITM diberi kuasa unik untuk menambah kursus dan menubuhkan kampus cawangan di luar negara dengan keizinan Menteri Pendidikan; Institut telah dianugerahkan kuasa tambahan untuk membolehkannya menjalankan perniagaan, melabur dalam saham, menubuhkan syarikat dan terlibat dalam penyelidikan komersial; Kuasa disiplin ke atas kakitangan dipindahkan dari Kementerian kepada Lembaga Pengarah; Institut diberikan kuasa untuk mengenakan surcaj bagi meningkatkan akauntabiliti kakitangan; serta hak prosedur pelajar dalam prosiding tatatertib diperketatkan.

1 *University* 2 *Systems* yang diamalkan oleh UiTM

**Kampus**
----------

UiTM adalah institusi pengajian tinggi terbesar di Malaysia dari segi saiz dan populasi serta merupakan sistem universiti terbesar di negara ini. Selain kampus induk di Shah Alam, universiti ini telah berkembang di seluruh negara dengan mempunyai 34 kampus cawangan, yang secara kolektifnya menawarkan lebih daripada 500 program akademik. 

UiTM juga telah menubuhkan satu sistem yang dipanggil 1 *University Multi System* (1UiTM), yang menetapkan universiti induk bersama 13 kampus cawangan. Untuk kelayakan sebagai sistem universiti, pensijilan bertauliah sistem pengurusan kualiti bagi setiap kampus UiTM perlu dilakukan secara berasingan, yang bermaksud sebarang pensijilan yang diberikan kepada kampus perdana tidak meliputi kampus negeri dan setiap kampus negeri perlu memohon pensijilannya yang tersendiri. 

### Kampus Induk

UiTM diketuai oleh seorang Naib Canselor. Kampus induk UiTM terletak di kawasan yang dahulunya dikenali sebagai Seksyen 1 di Shah Alam. Kampus ini menempatkan Pejabat Canselor dan Pendaftar, yang berperanan sebagai pusat pentadbiran.

### Kampus Negeri (Kampus Cawangan)

Kampus cawangan diketuai oleh Rektor yang bertanggungjawab kepada Naib Canselor. UiTM mempunyai cawangan di setiap negeri di Malaysia kecuali di Wilayah Persekutuan. Setiap negeri boleh mempunyai lebih daripada satu kampus. Kampus-kampus yang lebih kecil atau dipanggil kampus satelit, diketuai oleh Penolong Rektor.

Kampus negeri terutamanya menawarkan program pra-diploma dan peringkat diploma dalam bidang yang telah ditetapkan oleh kampus utama. Beberapa program ijazah dan pasca siswazah juga turut ditawarkan melalui perjanjian francais dengan kampus utama.

### Kampus Berautonomi

Sehingga kini, kesemua kampus cawangan telah diberikan status autonomi — UiTM Cawangan Selangor, kampus Perlis, Perak, Terengganu, Sarawak, Melaka, Pulau Pinang, Pahang, Johor, Sabah, Kelantan, Kedah dan Negeri Sembilan. Ini adalah selaras dengan visi yang mana semua kampus cawangan negeri akan diberi pentadbiran berautonomi untuk membolehkan setiap kampus berada pada tahap kreativiti yang tersendiri dan juga meningkatkan pencapaian dalam pelbagai aspek sama ada untuk kampus atau pelajarnya. Ciri penting bagi kampus berautonomi ini ialah keupayaannya untuk mengadakan majlis konvokesyen tersendiri dan kebanyakan keputusan eksekutif tidak akan bergantung kepada pentadbiran kampus utama.

Senarai Kampus UiTM di Malaysia| Kampus | Lokasi | Penubuhan |
| --- | --- | --- |
| **Kampus Induk** |
| Shah Alam | Shah Alam | 1967 |
| **UiTM Cawangan Selangor** |
| Puncak Alam | Bandar Puncak Alam | 2009 |
| Jalan Othman | Petaling Jaya | 1956 |
| Seksyen 17
(kini INTEC) | Shah Alam | 1983 |
| Puncak Perdana | Shah Alam | 2004 |
| Dengkil | Dengkil | 2015 |
| Selayang | Batu Caves | 2009 |
| Sungai Buloh | Sungai Buloh | 2012 |
| **UiTM Cawangan Perak** |
| Seri Iskandar | Seri Iskandar | 1985 |
| Teluk Intan | Teluk Intan, Perak | 2010 |
| Tapah | Tapah | 2010 |
| **UiTM Cawangan Melaka** |
| Alor Gajah | Alor Gajah | 1984 |
| Bandaraya Melaka | Melaka | 2006 |
| Jasin | Merlimau | 2014 |
| **UiTM Cawangan Negeri Sembilan** |
| Kuala Pilah | Kuala Pilah | 1999 |
| Seremban 3 | Seremban | 2014 |
| Rembau | Rembau | 2017 |
| **UiTM Cawangan Johor** |
| Segamat | Segamat | 1983 |
| Pasir Gudang | Masai | 2014 |
| **UiTM Cawangan Pahang** |
| Jengka | Bandar Tun Razak | 1985 |
| Raub | Raub | 2015 |
| Kuantan | Kuantan |  |
| **UiTM Cawangan Terengganu** |
| Dungun | Dungun | 1975 |
| Kuala Terengganu | Kuala Terengganu | 2008 |
| Bukit Besi | Bukit Besi | 2013 |
| **UiTM Cawangan Kelantan** |
| Machang | Machang | 1985 |
| Kota Bharu | Kota Bharu | 2006 |
| **UiTM Cawangan Pulau Pinang** |
| Permatang Pauh | Permatang Pauh | 1996 |
| Bertam | Kepala Batas | 2011 |
| **UiTM Cawangan Perlis** |
| Arau | Arau | 1974 |
| **UiTM Cawangan Kedah** |
| Sungai Petani | Merbok | 1997 |
| **UiTM Cawangan Sarawak** |
| Samarahan | Kota Samarahan | 1973 |
| Samarahan 2 | Kota Samarahan | 2013 |
| Mukah | Mukah | 2002 |
| **UiTM Cawangan Sabah** |
| Kota Kinabalu | Kota Kinabalu | 1973 |
| Tawau | Tawau | 1996 |

**Lagu universiti**
-------------------

### UiTM Di Hatiku

Wujudmu di sini di tanah anak merdeka

Bagai obor ilmu memayungi putera-puteri nya

Pelopor hidup, budaya bangsa, agama, negara

Pembentuk akhlak manusia agar jadi sempurna

  

Ku yang melangkah ke sini ingin mempelajari

Rahsia di muka bumi dengan cara hakiki

Tunjukkan aku jalan ilmumu untukku menuju

Destinasi cita-cita negara dan bangsaku

  

Majulah bangsa

Maju negara

Berkat usaha jaya MARA

Kami berikrar akan berjasa

Hingga kita berjaya… demi bangsa

  

Watikah yang ku miliki kan ku semat dihati

Janji ku pada pertiwi untuk menabur bakti

Ku sempurnakan seikhlas hati membela negara

Doa restu ayah bonda ku untuk mu semua

  

UiTM... Usaha, Taqwa, Mulia 

**Komposer & Penulis Lirik: Osman Mohamed**

### Wawasan Setia Warga UiTM

Bersatu kita warga UiTM

Kita bangsa perkasa

Taat dan setiaku untuk negara

Penuh semangat waja

  

Kita… jangan mudah terlupa

pengorbanan, perjuangan anak bangsa

Kita… jangan mudah terleka

kemajuan,keamanan yang ada

Kita… berterima kasih

pada pemimpin-pemimpin negara

Kita… rasa penuh bersyukur

kerahmatan, kemuliaan darinya

  

Kamilah pendokong, pewaris bangsa

Kamilah pendaulat, bangsa Malaysia

Kamilah warga berwawasan

  

Untuk Negaraku 

**Komposer: Prof. Madya Dr. Sahar Sa’di Hashim**

**Penulis Lirik: Prof. Dato’ Dr. Ahmad. Hj. Zainuddin**

**Pencapaian**
--------------

Kedua-dua pendaki muda negara, Muhamad Muqharabbin Mokhtarrudin (kiri) dan Ahmad Reduan Rozali dalam perjalanan ke puncak Everest setinggi 8,848 meter - Gambar ihsan Sekretariat Demi Negara Ke Everest 2004.
### **Pendakian Everest**

Dua pelajar UiTM, Ahmad Reduan Rozali dan Muhamad Muqharabbin Mokhtarrudin merupakan antara pendaki Malaysia yang berjaya tiba di puncak Gunung Everest pada 10.50 pagi waktu Malaysia, Ahad 22 Mei 2004. 

Ahmad Reduan, 22, adalah pelajar kursus Diploma Sains Gunaan manakala Muhammad Muqharabbin, 22, pelajar kursus Diploma Kesihatan dan Kecergasan di UiTM. Mereka pernah berlatih di Wanaka, New Zealand dari 30 Julai hingga 20 Ogos tahun 2004. Mereka turun dari Gunung Everest dan tiba di base camp pada 23 Mei 2004.

### Pelancaran Nanosatelit

UiTM menjadi universiti pertama di Malaysia yang telah berjaya melancarkan nanosatelit, UITMSAT-1 pada 29 Jun 2018 hasil kerjasama BIRDS-2 (Joint Global Multi-Nation) diterajui Kyushu Institute of Technology (KyuTech), Jepun bersama Bhutan dan Filipina. Ia telah dilancarkan menggunakan roket SpaceX Falcon 9.

**Teknologi Pendidikan**
------------------------

Sejak tahun 2005, UiTM telah mula menggunakan sistem pengurusan pembelajaran yang diberi nama iLearn System.

Pada tahun 2020, UiTM telah membangunkan platform pembelajaran atau Massive Open Online Course (MOOC) U-Future bagi membantu sesi pelajaran ketika berlakunya Perintah Kawalan Pergerakan.

**Rujukan**
-----------

1. ↑  "Moto, Visi, Misi, Falsafah & Objektif Universiti". Universiti Teknologi MARA. Diarkibkan daripada yang asal pada 12 August 2014. Dicapai pada 12 August 2014.
2. ↑  Naib Canselor UiTM
3. 1 2 3 4 5 6 7 . Universiti Teknologi MARA. Dicapai pada 2022-06-14. Missing or empty `|title=` (bantuan)
4. ↑  "Color". *Profile*. Universiti Teknologi MARA. Dicapai pada July 22, 2021.
5. ↑
6. ↑
7. ↑  "Profile UiTM 2018" (PDF). Universiti Teknologi MARA. Dicapai pada 2021-07-23.
8. ↑  "Laporan Tahunan 2016" (PDF). Universiti Teknologi MARA. Dicapai pada 2021-07-23.
9. ↑  "Siswa ITM, UiTM: Idealisme, alat politik". Diarkibkan daripada yang asal pada 6 Ogos 2012.
10. ↑  "Kenang perjuangan pelajar ITM 1974". Diarkibkan daripada yang asal pada 6 Ogos 2012.
11. ↑  "Buku Panduan Staf" (PDF). Institut Teknologi MARA. Dicapai pada 2021-07-23.
12. ↑  "UiTM dan kualiti, ibarat gandingan irama, lagu". Dicapai pada 2021-07-23.
13. ↑  "Laporan Tahunan 1996" (PDF). Institut Teknologi MARA. Dicapai pada 2021-07-23.
14. ↑  "Bahagian Hal Ehwal Akademik". Universiti Teknologi MARA. Dicapai pada 2021-07-23.
15. ↑  "12 UiTM campuses to be given autonomy to administer". *The Sun Daily*. Seri Iskandar. 28 November 2010. Dicapai pada 23 Julai 2021.
16. 1 2  "UiTM, universiti pertama negara lancar nano-satelit ke angkasa". Berita Harian. Dicapai pada 2021-07-23.
17. ↑  Mohamed Amin Embi; Mohd Najib Adun, penyunting (2010). *e-Pembelajaran di IPTA Malaysia*. Selangor: Pusat Pembangunan Akademik UKM. m/s. 27–28. ISBN 978-967-5878-21-3.

**Pautan luar**
---------------

* Laman rasmi
* 
* 
* 
* 
* 
* 
* 
* 
* 
* 
* 
* 
* 
* 

| * l
* b
* s
Universiti Teknologi MARA |
| --- |
| Kampus utama: Shah Alam |
| Orang penting | 

|  |  |
| --- | --- |
| Canselor | Sultan Abdullah Ri’ayatuddin Al-Mustafa Billah Shah |
| Pro-Canselor | * Tengku Permaisuri Norashikin
* Ahmadshah Abdullah
* Sallehuddin Mohamed
* Safri Awang Zaidell
* Zarinah Anwar
 |
| PengerusiLembaga Pengarah | Profesor Emeritus Datuk Dr Raduan Che Rose |
| Naib Canselor | Profesor Datuk Dr Hajah Roziah Mohd Janor |

 |
| Cawangan negeridan kampus | 

|  |  |
| --- | --- |
| Johor | 
* Segamat
* Pasir Gudang

 |
| Kedah | 
* Sungai Petani

 |
| Kelantan | 
* Machang
* Kota Bharu

 |
| Melaka | 
* Alor Gajah
* Bandaraya Melaka
* Jasin

 |
| Negeri Sembilan | 
* Kuala Pilah
* Seremban
* Rembau

 |
| Pahang | 
* Jengka
* Raub
* Kuantan

 |
| Perak | 
* Seri Iskandar
* Tapah

 |
| Perlis | 
* Arau

 |
| Pulau Pinang | 
* Permatang Pauh
* Bertam

 |
| Sabah | 
* Kota Kinabalu
* Tawau

 |
| Sarawak | 
* Samarahan
* Samarahan 2
* Mukah

 |
| Selangor | 
* Puncak Alam
* Puncak Perdana
* Dengkil
* Sungai Buloh
* Selayang

 |
| Terengganu | 
* Dungun
* Kuala Terengganu
* Bukit Besi

 |

 |
| Fakulti | 
* Farmasi
* Perladangan & Agroteknologi
* Sains Kesihatan
* Alam Bina
* Kejuruteraan
* Fakulti Perubatan UiTM
* Pengkomputeran, Informatik & Media
* Pergigian
* Sains Gunaan
* Sains Sukan & Rekreasi
* Seni Kreatif
* Sains Pentadbiran & Pengajian Polisi
* Komunikasi & Pengajian Media
* Undang-Undang
* Pendidikan
* Pengurusan & Perniagaan
* Pengurusan Hotel & Pelancongan
* Perakaunan

 |
| Pusat Akademik | 
* Kepolisan
* Pengajian bahasa
* Pengajian Islam dan kontemporari
* Perniagaan siswazah
* pendidikan berterusan dan pengajian profesional
* Kolej swasta
* Pengajian siswazah
* Pusat asasi
* Universiti swasta

 |
| Pusat Kecemerlangan | 
* Institut Penyelidikan Perakaunan
* Institut Penyelidikan Sebatian Semulajadi Atta-Ur-Rahman
* Institut Pengangkutan Malaysia
* Institut Penyelidikan Gelombang Mikro
* Institut Analitik Data Raya & Kepintaran Buatan
* Institut Sains
* Institut Pembangunan Mampan dan Biodiversiti
* Institut Farmakogenomiks Integratif
* Institut Kecemerlangan Perniagaan
* Institut Penyelidikan Solar
* Institut Kejuruteraan Infrastruktur dan Kejuruteraan Mampan
* Institut Penyelidikan Pembuatan Pintar
* Pusat Penyelidikan Kualan Keniam

 |
| Rencana berkaitan | 
* Hospital
* Hotel
* Masjid
* UiTM FC
* UiTM Holdings
* UiTMSAT-1

 |

| * l
* b
* s
Universiti di Malaysia |
| --- |
| List-Class article Senarai universiti di Malaysia |
| 

| Universiti Awam dan Politeknik |
| --- |
| 

|  |  |
| --- | --- |
| Universiti Penyelidikan | 
* Universiti Malaya (UM)
* Universiti Kebangsaan Malaysia (UKM)
* Universiti Putra Malaysia (UPM)
* Universiti Sains Malaysia (USM)
* Universiti Teknologi Malaysia (UTM)

 |
| Universiti Komprehensif | 
* Universiti Islam Antarabangsa Malaysia (IIUM)
* Universiti Sains Islam Malaysia (USIM)
* Universiti Malaysia Kelantan (UMK)
* Universiti Teknologi MARA (UiTM)
* Universiti Pertahanan Nasional Malaysia (UPNM)
* Universiti Utara Malaysia (UUM)
* Universiti Malaysia Sabah (UMS)
* Universiti Malaysia Sarawak (UNIMAS)
* Universiti Sultan Zainal Abidin (UniSZA)
* Universiti Malaysia Terengganu (UMT)

 |
| Universiti Pendidikan | 
* Universiti Pendidikan Sultan Idris (UPSI)

 |
| Universiti Teknikal | 
* Universiti Malaysia Pahang (UMP)
* Universiti Malaysia Perlis (UniMAP)
* Universiti Tun Hussein Onn Malaysia (UTHM)
* Universiti Teknikal Malaysia Melaka (UTeM)

 |
| Politeknik | 
* Politeknik Ungku Omar (PUO)
* Politeknik Sultan Haji Ahmad Shah (POLISAS)
* Politeknik Sultan Abdul Halim Muadzam Shah (POLIMAS)
* Politeknik Kota Bharu (PKB)
* Politeknik Port Dickson (PPD)
* Politeknik Kota Kinabalu (PKK)
* Politeknik Sultan Salahuddin Abdul Aziz Shah (PSA)
* Politeknik Ibrahim Sultan (PIS)
* Politeknik Seberang Perai (PSP)
* Politeknik Melaka (PMK)
* Politeknik Kuala Terengganu (PKKT)
* Politeknik Sultan Mizan Zainal Abidin (PSMZA)
* Politeknik Merlimau (PMM)
* Politeknik Sultan Azlan Shah (PSAS)
* Politeknik Tuanku Sultanah Bahiyah (PTSB)
* Politeknik Sultan Idris Shah (PSIS)
* Politeknik Tuanku Syed Sirajuddin (PTSS)
* Politeknik Muadzam Shah (PMS)
* Politeknik Mukah Sarawak (PMU)
* Politeknik Balik Pulau (PBU)
* Politeknik Jeli (PJK)
* Politeknik Nilai (PNS)
* Politeknik Banting (PBS)
* Politeknik Mersing (PMJ)
* Politeknik Hulu Terengganu (PHT)
* Politeknik Sandakan (PSS)
* Politeknik METrO Kuala Lumpur (PMKL)
* Politeknik METrO Kuantan (PMKU)
* Politeknik METrO Johor Bahru (PMJB)
* Politeknik METrO Betong (PMBS)
* Politeknik METrO Tasek Gelugor (PMTG)
* Politeknik Tun Syed Nasir Syed Ismail (PTSN)

 |
| Institusi Perguruan | 
* Institut Pendidikan Guru Malaysia (IPG Malaysia)

 |

 |

 |
| 

| Universiti Swasta, Kolej Universiti, dan Kolej-kolej |
| --- |
| 

|  |  |
| --- | --- |
| Universiti | 
* Akademi Seni Budaya dan Warisan Kebangsaan (ASWARA)
* Universiti Antarabangsa Al-Madinah (MEDIU)
* Universiti Asia e (AeU)
* Universiti Metropolitan Asia (AMU)
* Universiti Teknologi & Inovasi Asia Pasifik (APU)
* Universiti Binary (Binary)
* City University (CityU)
* Universiti Curtin Malaysia (Curtin)
* Universti Automotif DRB-HICOM Malaysia (DRB-HICOM U)
* Universiti GlobalNxt (GNU)
* Universiti Gugusan (Gugusan)
* Universiti HELP (HELP)
* Universiti Heriot-Watt Malaysia (HWUM)
* Universiti Infrastruktur Kuala Lumpur (IUKL)
* Universiti Perubatan Antarabangsa (IMU)
* Universiti & Kolej Antarabangsa INTI (INTI)
* Universiti Teknologi Kreatif Limkokwing (Limkokwing)
* Universiti MAHSA (MAHSA)
* Universiti Sains dan Teknologi Malaysia (MUST)
* Universiti Sains & Pengurusan (MSU)
* Universiti Antarabangsa Manipal (MIU)
* Universiti Monash Kampus Malaysia (Monash)
* Universiti Multimedia (MMU)
* Universiti Perubatan Newcastle Malaysia (NUMed)
* Universiti Nilai (Nilai U)
* Universiti Terbuka Malaysia (OUM)
* Universiti Perdana (PU)
* Universiti Antarabangsa Quest Perak (QIUP)
* Universiti Raffles Iskandar (RUI)
* Universiti SEGi (SEGi)
* Universiti Sunway (Sun-U)
* Universiti Teknologi Swinburne Kampus Sarawak (Swinburne)
* Universiti Taylor's (Taylor's)
* Universiti Pengurusan and Teknologi Tunku Abdul Rahman (TARUMT)
* Universiti Tun Abdul Razak (UNIRAZAK)
* Universiti Antarabangsa Tunku (UniTunku)
* Universiti UCSI (UCSI)
* Universiti Antarabangsa UNITAR (UNITAR)
* Universiti Islam Malaysia (UIM)
* Universiti Kuala Lumpur (UniKL)
* Universiti Selangor (UNISEL)
* Universiti Sultan Azlan Shah (USAS)
* Universiti Teknologi Petronas (UTP)
* Universiti Tenaga Nasional (UNITEN)
* Universiti Tunku Abdul Rahman (UTAR)
* Universiti Malaysia Sains Komputer & Kejuruteraan (UniMy)
* Universiti Nottingham Kampus Malaysia (UNMC)
* Universiti Southampton Kampus Malaysia (USMC)
* Universiti Terbuka Wawasan (WOU)
* Universiti Xiamen Kampus Malaysia (XMUMC)

 |
| Kolej Universiti | 
* Kolej Universiti Hospitaliti Berjaya (BERJAYA UCH)
* Kolej Universiti Sains Perubatan Cyberjaya (CUCMS)
* Kolej Universiti Bandar Utama (First City UC)
* Kolej Universiti Komunikasi Han Chiang (HCUCC)
* Kolej Universiti Antarabangsa Seni dan Sains (IUCAS)
* Kolej Universiti KDU (KDU)
* Kolej Universiti Islam Antarabangsa Selangor (KUIS)
* Kolej Universiti Islam Melaka (KUIM)
* Kolej Universiti Metropolitan Kuala Lumpur (KLMUC)
* Kolej Universiti Lincoln (LUC)
* Kolej Universiti Linton (LINTON)
* Kolej Universiti Melayu Mersing (MMUC)
* Kolej Universiti New Era (NEUC)
* Kolej Universiti Southern (Southern UC)
* Kolej Universiti Teknologi Antarabangsa Twintech (Twintech)
* Kolej Universiti Teknologi Sarawak (UCTS)
* Kolej Universiti Widad (Widad UC)
* Kolej Universiti Yayasan Sabah (UCSF)

 |
| Kolej-kolej | 
* Kolej Profesional MARA (KPM)
* Kolej Kemahiran Tinggi MARA (KKTM)
* MARA Japan Industrial Institute Beranang (MJII)
* Kolej Antarabangsa Nilai (NIC)
* Kolej Yayasan Saad (KYS)
* Kolej IKIP Kuantan (IKIP)
* Kolej Teknologi Timur (KTT)
* Kolej Tentera Udara (KTU)
* Kolej Teknologi Bestari (KTB)
* Kolej Antarabangsa INPENS (INPENS)
* Kolej Al-Quran Terengganu (KQT)
* Kolej Teknologi Makmal Perubatan (KTMP)
* Pusat PERMATApintar Negara (PpN)

 |

 |

 |
| 

| Akademi Tentera dan Polis |
| --- |
| 

|  |  |
| --- | --- |
| Akademi Tentera | 
* Universiti Pertahanan Nasional Malaysia (UPNM)
* Maktab Tentera Diraja (RMC)

 |
| Akademi Polis | 
* Maktab Polis Diraja Malaysia Kuala Lumpur
* Pusat Latihan Polis Malaysia (PULAPOL)

 |

 |

 |
| 

| Perikatan Universiti |
| --- |
| 

|  |
| --- |
| 
* Rangkaian Universiti-Universiti Teknikal Malaysia (MTUN)
* en:University System of Tunku Abdul Rahman

 |

 |

 |
| Kategori Kategori:Universiti dan kolej di Malaysia - en:Malaysian university leaders - en:Rankings of universities in Malaysia - Kementerian Pengajian Tinggi Malaysia - Pendidikan di Malaysia |